(Návrh )

**NARIADENIE VLÁDY**

**Slovenskej republiky**

z  ... 2018,

**ktorým sa dopĺňa nariadenie vlády Slovenskej republiky č. 247/2016 Z. z., ktorým sa ustanovuje systém uplatňovania niektorých právomocí Úradu podpredsedu vlády Slovenskej republiky pre investície a informatizáciu.**

Vláda Slovenskej republiky podľa § 6 ods. 4 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení zákona č. 171/2016 Z. z. (ďalej len „zákon“) nariaďuje:

**Čl. I**

Nariadenie vlády Slovenskej republiky č. 247/2016 Z. z., ktorým sa ustanovuje systém uplatňovania niektorých právomocí Úradu podpredsedu vlády Slovenskej republiky pre investície a informatizáciu sa dopĺňa takto:

§ 2 sa dopĺňa odsekom 11, ktorý znie:

*„*(11) Schválenie výzvy, ktorá predstavuje unifikovaný vzor pre realizáciu stratégie miestneho rozvoja vedeného komunitou vyhlásenou miestnou akčnou skupinou pri plnení jej povinností podľa § 17 a 18 zákona, sa považuje za splnenie povinnosti riadiaceho orgánu podľa odseku 1. Výzvy následne vyhlasované miestnou akčnou skupinou sa považujú za schválené, ak sú v súlade s unifikovaným vzorom podľa predchádzajúcej vety.“.

**Čl. II**

Toto nariadenie vlády nadobúda účinnosť 15. marca 2018.